18 Feb. 10:26:28
Hofmeyr verwys nou na 'n beëdigde verklaring wat verwys na Klomac Ingenieursdienste en dié maatskappy se betrokkenheid by die Mhlathuze-waterraad.
18 Feb. 10:14:28
Adv. Kate Hofmeyr ondervra Mnr. X.
18 Feb. 10:13:21
Kommissie kry ekstra inligting oor hoe geld versprei is
Mnr. X getuig dat daar op 26 Januarie 2015 altesame R2,3 miljoen in sy maatskappy se rekening inbetaal is.
Sy onderneming het twee rekeninge, hy het 'n geldmarkrekening gebruik om die geld in te betaal, sodat hy weet watter geld sy eie onderneming se inkomste is en dié wat hy in opdrag van Majola gekry en uitbetaal het.
In een geval moes hy R1 miljoen inbetaal in die rekening van Sifezo Konke-konstruksiemaatskappy. Dit is een van die opdragte wat hy vanaf Majola gekry het en hy het nie dié maatskappy geken of sake met hulle gedoen nie.
Hofmeyr sê die kommissie het nog inligting gekry van die web van maatskappye wat gebruik is in die proses om die geld te was.
18 Feb. 10:00:57
Ingenieur van Mhlathuze-waterraad het ook kontant gevra
Mnr. X getuig oor die betrokkenheid van Mboniseni Majola, 'n ingenieur by Mhlathuze-waterraad in Richardsbaai, om sy konstruksiemaatskappy se bankrekening te gebruik.
Mnr. X verduidelik hoe die geld oorbetaal is en ook dat Majola soms kontant ook gevra het.
18 Feb. 09:48:51
Mnr. X getuig verder.
Hy het 'n aansoek gebring dat sy identiteit beskerm word.
Adv. Kate Hofmeyr vra Mnr. X wat die prosedure was wanneer geld in sy rekening betaal is en wat dan verder gebeur het.
Mnr. X het Maandag getuig hy is 'n sakeman van KwaZulu-Natal en sy konstruksiemaatskappy se rekening is gebruik as deel van geldwassery.